52. schôdza NR SR - 6.deň - A. dopoludnia
Dátum: 2026-06-02
Poslanec: Števulová, Zuzana (PS)
Druh vystúpenia: Vystúpenie v rozprave

Keďže v spoločnej správe výborov bol schválený aj drobný pozmeňujúci návrh k tomuto návrhu SNS. O tom, že teda poslanci, ministri, pán prezident Pellegrini môžu sobášiť, tak mám priestor sa k tomu vyjadriť. A chcem vás vyzvať, predovšetkým vás poslancov koalície, aby ste tento návrh SNS nepodporili. To je úplná absurdnosť. Úplná absurdnosť. Oni nemajú domyslené ani len to, že kto bude platiť náklady na takéto sobáše. Špeciálne podotýkam, že prezident Pellegrini, ak sa rozhodne sobášiť niekoho v Novej Sedlici, čo možno nie. Všetci viete, je na konci Slovenska. Tak tam bude musieť vycestovať s celou kolónou SB, teda ochrankou, možno vládnym špeciálom a podobne. Kto bude takéto náklady platiť? Tí snúbenci alebo vznikne v Prezidentskom paláci nejaké svadobné oddelenie, ktoré bude prijímať žiadosti snúbencov, o sobášenie, že sa na to budú musieť vytvoriť zamestnanci alebo aj tu v parlamente. Ako to bude bude fungovať. To je absolútne nezmyselný zákon. My sme tu počuli odôvodnenie od pani Kazda, že vraj budú chodiť na nejaké veľké svadby. No, ak táto vládna koalícia ešte dúfa, že nejakí ľudia si pod bremenom konsolidácie budú robiť svadby o 200, 300 ľuďoch, tak to sa naozaj veľmi mýlite. Však to nemajú z čoho zaplatiť. Tento návrh je nedomyslený, je to zbytočný papalášsky návrh, ktorý je tu len preto, že zjavne niekto z vládnej koalície chce nejakých svojich kamošov zosobášiť. Ale nemysleli na to, že ako ten sobáš. Ja som na to upozorňovala už v druhom čítaní. Manželstvo je právny úkon, ktorý sa uzatvára pred tým sobášiacim. Ten sobášiaci si musí byť istý, že všetky náležitosti sú splnené, že tí ľudia predložili správne doklady. Napríklad v spoločnej správe výborov bol drobný pozmeňovák, ktorý sa týka ustanovenia toho, že napríklad, keď je život snúbencov ohrozený, tak platí výnimka, že môže byť na ktoromkoľvek mieste uzavretý ten sobáš a nie je tam potrebné schválenie predchádzajúce matrikou. Ako toto si budeme my, poslanci, ministri alebo prezident overovať, keď nemáme žiaden matričný obvod? Ako si budeme overovať s nejakou XY matrikou, že tie doklady, ktoré predložili tí snúbenci, sú naozaj v poriadku? Pretože presne preto sobášia poslanci miestnych a obecných zastupiteľstiev, že oni tú matriku poznajú, poznajú ten svoj obvod, kde sú zvolení, že vedia si tieto informácie overiť, lebo to nie je tak, ako tu predkladateľka tvrdila, že uzavretie sobáša je len ceremónia a že ten sobášiaci nemá žiadne povinnosti, že to všetko overujú matrikári. Však to nie je pravda. Sa pozrite, že kedy Ten svoj obvod, kde sú zvolení, že vedia si tieto informácie overiť, lebo to nie je tak, ako tu predkladateľka tvrdila, že uzavretie sobáša je len ceremónia a že ten sobášiaci nemá žiadne povinnosti. Že to všetko overujú matrikári. Však to nie je pravda. Sa pozrite, že kedy dochádza k tomu právnemu úkonu, k tomu vzniku manželstva, dôjde až vtedy, keď pred tým sobášiacim je vykonaný ten právny úkon. A ten sobášiaci má zodpovednosť. A toto ste vôbec nedomysleli. Ja chcem vidieť, keď sa bude namietať nejaká neplatnosť manželstva na súde, ktoré zosobášil prezident alebo niekto z nás, že či teda sa toho pojednávania zúčastníte. A či budete mať vedomosť o všetkých podstatných náležitostiach. Toto je naozaj absolútne nepotrebný zákon. Ak chcete sobášiť, kolegovia, kolegyne, kandidujte v komunále. Vo veci manželstiev by sme tu mali prejednávať jediný zákon, ktorý je potrebný. To je zákon, ktorý vychádza aj z judikatúry Európskeho súdu pre ľudské práva a to je zákon, ktorý by upravoval zväzky rovnako pohlavných párov. To je jediné, čo by sme tu mali riešiť. Toto je papalášizmus. Ďakujem.